open-index/open-wikipedia-markdown huggingface dataset:
The Yellow and Black Attack

**The Yellow and Black Attack!** on kristillisen metalliyhtye Stryperin ensimmäinen julkaisu. EP:ltä ei julkaistu yhtään singleä, ja sitä painettiin vain noin 20 000 kappaletta, koska levy-yhtiö oli epävarma siitä, kuinka hyvin kristillinen metallimusiikki myisi markkinoilla.

Yhtyeen menestyksekkään esikoisalbumin *[[Soldiers Under Command]]* jälkeen *The Yellow and Black Attackista* tehtiin uusi painos. Se julkaistiin 10. elokuuta 1986. EP:hen oli lisätty kaksi kappaletta: "Reason for the Season" (joka ilmestyi alun perin jouluaiheiselle 12-tuumaisella singlellä "Winter Wonderland") sekä yksi aivan uusi kappale, "My Love I'll Always Show".

Vaikka *The Yellow and Black Attack* oli alun perin EP, monet pitävät sitä oikeastaan yhtyeen toisena kokopitkänä albumina.

## Kappalelista
### 1984 EP

# "Loud 'N' Clear" (Michael Sweet) – 3:34 
# "From Wrong to Right" (Oz Fox, M. Sweet, Robert Sweet) – 3:51 
# "You Know What to Do" (Of Fox, Tim Gaines, M. Sweet, R. Sweet) – 4:47 
# "C'mon Rock" (M. Sweet) – 3:46 
# "You Won't be Lonely" (M. Sweet) – 3:43 
# "Loving You" (M. Sweet) – 4:15

### 1986 uusintapainos

# "Loud 'N' Clear" (Michael Sweet) – 3:34 
# "From Wrong to Right" (Oz Fox, M. Sweet, Robert Sweet) – 3:51 
# "My Love I'll Always Show" (M. Sweet) – 3:38 
# "You Know What to Do" (Fox, Tim Gaines, M. Sweet, R. Sweet) – 4:47 
# "C'mon Rock" (M. Sweet) – 3:46 
# "You Won't Be Lonely" (M. Sweet) – 3:43 
# "Loving You" (M. Sweet) – 4:15 
# "Reason for the Season" (M. Sweet, R. Sweet) – 6:30 

## Jäsenet

* Michael Sweet - laulu, kitara
* Robert Sweet - rummut
* Tim Gaines - basso, koskettimet ja laulu
* Oz Fox - kitara, laulu

## Aiheesta muualla
*Albumin arvio Allmusic-sivustolla
* 
*
Lichtenrade

**Lichtenrade** on kaupunginosa  () Saksan pääkaupungissa Berliinissä. Se kuuluu Tempelhof-Schönebergin hallintoalueeseen (*Bezirk*) ja sijaitsee aivan kaupungin etelärajalla. Kaupunginosassa asui vuoden 2011 lopussa 49&nbsp;489 asukasta. Sen pinta-ala on 10,1 km² ja väestötiheys 4900 as./km².

## Historia
Varhaisin maininta Lichtenradesta on peräisin keisari Kaarle IV:n kirjoituksista vuodelta 1375. Alue kehittyi ja moninkertaisti asukaslukunsa 1800-luvulla. Vuonna 1920 Lichtenrade yhdessä lukuisten muiden paikkakuntien ja kaupunkien kanssa liitettiin osaksi Berliiniä. Siitä tuli tuolloin osa silloista Tempelhofin hallintoaluetta. Vuodesta 2001 lähtien Lichtenrade on kuulunut tuolloin perustettuun Tempelhof-Schönebergin hallintoalueeseen.

## Liikenne
Lichtenradessa on sijainnut vuodesta 1883 lähtien Berliini–Dresden-radan pysäkki. Nykyisin ratalinjalla liikennöi ainoastaan Berliinin S-Bahn.

## Lähteet
Tiffany Pollard

**Tiffany Pollard**, lempinimi **New York**, (s. 6. tammikuuta 1982 Utica, New York, Yhdysvallat)  on yhdysvaltalainen näyttelijä ja tosi-tv-persoonallisuus. Hän on näytellyt muun muassa yhdysvaltalaisen VH1-kanavan televisiosarjoissa *[[Vaimomatskua]]* (*Flavor of Love*) ja *[[I Love New York]]*. Lempinimen **New York** hänelle antoi räppäri Flavor Flav, jota hän tapaili *Vaimomatskua*-sarjan ensimmäisellä ja toisella tuotantokaudella. Pollard on keksinyt itselleen myös arkikielessä lempinimen "HBIC" (Head Bitch In Charge)

## Näyttelijän ura
Pollardin ensimmäinen elokuvarooli oli vuonna 2008 komediaelokuvassa *[[First Sunday]]*. Pollard osallistui vuonna 2009 *[[Vaginamonologeja]]*-näytelmän kiertueelle.

## Muita televisioesiintymisiä
* *[[Chelsea Lately]]* (2 jaksoa, 2007–2008)
* *[[Jimmy Kimmel Live!]]* (1 jakso, 2007)
* *[[The Tyra Banks Show]]* (1 jakso, 2007)
* *[[Maury (TV series)|Maury]]* (1 jakso, 2007)
* MTV:n *[[Say What? Karaoke]]* (1 jakso, 2007)
* *[[Muodon vuoksi]]* (1 jakso, 2007)
* *[[What Perez Sez]]* (1 jakso, 2007)
* *[[Flavor of Love Girls: Charm School]]* (1 jakso, 2007)
* VH1:n *20 suurinta julkkistappelua* (2007, selostus)

## Lähteet
Mariendorf

**Mariendorf** on kaupunginosa () Saksan pääkaupungissa Berliinissä. Se kuuluu Tempelhof-Schönebergin hallintoalueeseen (*Bezirk*). Mariendorfin pinta-ala on 9,38 neliökilometriä ja sen asukasluku vuoden 2011 lopussa oli 49&nbsp;917. Asukastiheys on 5322 as./km². 

## Historia
Varhaisin kirjallinen maininta Mariendorfista on peräisin vuodelta 1373. Vuonna 1435 sen hallinta siirtyi yhdessä Tempelhofin ja Marienfelden kanssa Berliinille ja sen sisarkaupungille Cöllnille Johanniittain ritarikunnalta. Berliini osti Cöllnin hallitsemat Tempelhofin, Marienfelden ja Mariendorfin alueet itselleen vuonna 1590.

Uskonpuhdistus Mariendorfiin saapui vuosina 1539–40. 1600-luvun ensimmäisellä puoliskolla alueella riehui rutto ja kolmikymmenvuotinen sota aiheutti myös vaurioita. Vuoden 1748 tienoilla tulipalo vaurioitti Mariendorfin kirkon eteläpäätyä.

Mariendorfin läpi kulkeva Berliinin ja Dresdenin välinen tieyhteys valmistui vuonna 1838. Vuonna 1872 Mariendorfin alueelle perustettiin Südenden huvilayhdyskunta. Vuonna 1920 Berliinin seudulla toteutettiin laaja kuntaliitos, jonka myötä myös Mariendorfista, Tempelhofista, Marienfeldestä ja Lichtenradesta tuli Berliinin kaupunginosia. Nämä kaupunginosat muodostivat yhdessä Berliinin 13. hallintoalueen, jolle annettiin nimi Tempelhof. Südenden alue siirtyi Steglitzille.

Vuonna 1966 Mariendorfiin valmistui Berliinin U-Bahnin linjan U6:n kaksi asemaa. 

Mariendorfissa sijaitsee vuonna 1913 perustettu Saksan suurin ravirata *Trabrennbahn Mariendorf*, joka on Karlshorstin lisäksi toinen Berliinin kahdesta raviradasta.

## Lähteet
Ilaria D’Amico

**Ilaria D'Amico** (s. 30. elokuuta 1973 Rooma, Italia) on italialainen televisiojuontaja. Hänen tunnetuimmat ohjelmansa ovat liittyneet jalkapalloon.

Opiskellessaan Rooman *[[La Sapienzan yliopisto|La Sapienza]] -yliopistossa* D'Amico debytoi televisiossa vuonna 1997 ohjelmassa *La giostra dei gol* ("Maaliturnajaiset"), joka sai jatkoa kuuden kauden ajan RAIlla. Hänen kiinnostuksensa jalkapalloon johti vuoden 1998 jalkapallon MM-kisojen juontamiseen ja vuoden 2000 EM-kisaspesiaalin toimittamiseen. 

Vuonna 2001 hän teki *RAI Tre*lle matkailuaiheisen ohjelman *Cominciamo bene estate*. Seuraavana vuonna hän isännöi jalkapallon MM-kisaspesiaalia ja esiintyi Vittorio Feltrin ja Sandro Curzin kanssa ohjelmassa *W l'Italia*. Vuodesta 2003 hän on isännöinyt Sky-kanavan jalkapallo-ohjelmaa *SKY Calcio Show*, jossa hän raportoi Serie A:n kierrosten otteluista. Televisiouran ohella D'Amico on toiminut myös dubbaajana antaen äänensä muun muassa *[[Eragon (elokuva)|Eragon]]*-elokuvan lohikäärmeelle, Saphiralle.

Hänen suosionsa perustana pidetään suositun jalkapalloaiheisen tosi-tv-ohjelma *Campionin* juontamista Italia 1'lle vuonna 2004.

## Yksityiselämä

D'Amico alkoi seurustella torinolaisen jalkapalloseura Juventuksen entisen maalivahdin Gianluigi Buffonin kanssa vuonna 2014. D'Amicolla on aiemmasta suhteestaan kiinteistökehittäjä ja yrittäjä Rocco Attisaniin poika Pietro. D'Amico sai Buffonin kanssa pojan vuoden 2016 tammikuussa, Leopoldo Mattian. Kesällä 2017 D'Amico ja Buffon menivät kihloihin.  

## Aiheesta muualla
*Ilaria D'Amico: kuvagalleria
Lahest!

__NOTOC__
**Lahest!** on Turo’s Hevi Geen albumi, joka julkaistiin 10. toukokuuta 2006. Se oli yhtyeen ensimmäinen julkaisu, jossa laulajana toimi Janne Piiroinen yhtyeen alkuperäisen laulaja-sanoittaja Harri "Hara" Laukkasen kyllästyttyä keikkailuun ja erottua yhtyeestä.

## Kappaleet
Kaikki kappaleet sanoittanut Janne Piiroinen.

#
#
#
#
#
#
#
#
#
#
#
#

## Kokoonpano
* Keppi Heinänen – kitara, taustalaulu
* Hate Kinnunen – rummut, taustalaulu
* Ari Hukkanen – bassokitara, taustalaulu
* Janne Piiroinen – laulu, taustalaulu
* Ismo Karonen – kitara
* Huuliharppukostajat (Reima Reponen, Aimo Mantere, Hannu Kokkonen)

## Arvostelut
* Smackthejack.net: 

## Lähteet

## Aiheesta muualla
* ''Lahest!'' discogs.com -sivustolla
Marienfelde

**Marienfelde** on kaupunginosa () Saksan pääkaupungissa Berliinissä. Se kuuluu Tempelhof-Schönebergin hallintoalueeseen (*Bezirk*). Marienfelde sijaitsee eteläisen Berliinin alueella. Vuoden 2011 lopussa kaupunginosan asukasluku oli 30&nbsp;338. Kaupunginosan pinta-ala on 9,15 km² ja väestötiheys 3316 as./km².

## Historia
Varhaisin tunnettu maininta Marienfeldestä on peräisin vuodelta 1344. Tuolloin se tunnettiin nimellä *Merghenvelde*. Marienfelden alue kuului Temppeliherrain ritarikunnalle, kunnes sen hallinta siirtyi vuonna 1312 Johanniittain ritarikunnalle. Vuonna 1435 Marienfelde siirtyi Berliinin maistraatin haltuun. 

1800-luvulle saakka Marienfelde oli pieni, noin 200 asukkaan paikkakunta. Marienfelden rautatieaseman avauduttua vuonna 1875 alkoi alue kehittyä ja teollistua. Ensimmäisen maailmansodan aikoina Marienfelden asukasluku oli jo noin 4&nbsp;000.

Vuonna 1920 Berliinin seudulla toteutettiin laaja kuntaliitos, jonka myötä myös Marienfeldestä tuli Berliinin kaupunginosa ja osa silloista Tempelhofin hallintoaluetta. Toinen maailmansota pommituksineen vaurioitti Marienfelden aluetta ja pudotti sen asukaslukua parilla tuhannella. Sodan jälkeen kehitys kuitenkin lähti taas nousuun, ja vuonna 1970 alueen asukasluku oli noin 18 000. 

## Lähteet
Putket mutkalla

**Putket mutkalla** on Turo’s Hevi Geen vuonna 1995 julkaistu viides albumi. 

## Kappaleet
# ”Shellin paariin” - 3:03 *(Yellow River)*
# ”Peeniskateus” - 2:37
# ”Mä lehden luin” - 1:56 *(It's good news week)*
# ”Katsastuslaulu” - 2:32 *(Sh-boom)*
# ”Suora kutonen” - 1:38 *(Väärä vitonen)*
# ”Flirtaten” - 3:06 *(Pour un flirt)*
# ”Mr. Bass Man” - 2:02 *(Mr. Bass Man)*
# ”Mara vaan” - 3:06 *(Charlie Brown)*
# ”Pistetään pistetään” - 3:21 *(Gimme dat banana)*
# ”Paavo ja Desiré” - 2:56 *(Tango Desiré)*
# ”Meibeliin” - 2:27 *(Maybelline)*
# ”Pikaruoka nakkarin” - 3:26 *([[Meksikon pikajuna|Orient express]])*
# ”Kyntäjän poika” - 2:31 *([[Lentäjän poika (albumi)|Lentäjän poika]])*
# ”Hurja huutokauppias” - 3:02 *(Auctioneer)*
# ”Harley Davidson” - 3:16

## Muusikot
* Hara Laukkanen, laulu
* Ari Hukkanen, basso ja laulu
* Hate Kinnunen, rummut
* Keppi Heinänen, kitara
* Ismo Karonen, kitara

### Vierailevat muusikot
* Ismo Haavisto, huuliharppu ja kitara
* Anne Hemmi, viulu

## Aiheesta muualla
* ''Putket mutkalla'' discogs.com -sivustolla
Eldzier Cortor

**Eldzier Cortor** (10. tammikuuta 1916 Richmond, Virginia – 26. marraskuuta 2015 Seaford, New York) oli afroamerikkalainen taidemaalari. Hän syntyi Virginiassa, mutta muutti Chicagoon ollessaan noin vuoden ikäinen.

Cortor kiinnostui varhain sarjakuvasta. Hän aloitti taideopintonsa Yhdysvalloissa (mm. Art Institute of Chicago), mutta opiskeli myös Jamaikalla, Haitilla ja Kuubassa.

Monissa Cortorin töissä keskeisessä osassa on afroamerikkalainen nainen.

## Lähteet
Soldiers Under Command

**Soldiers Under Command** on kristillisen metalliyhtye Stryperin vuonna 1985 julkaistu ensimmäinen kokopitkä albumi. Se oli ensimmäinen kristillinen julkaisu, joka sai kulta-arvon myytyään yli puoli miljoonaa levyä.

Stryperin ensimmäinen albumi, EP-levy *[[The Yellow and Black Attack]]*, ilmestyi vuonna 1984. *Soldiers Under Command* on yhtyeen toinen julkaisu.

## Kappalelista

# ”Soldiers Under Command” (Michael Sweet, Robert Sweet) – 5:03 
# ”Makes Me Wanna Sing” (M. Sweet) – 2:51
# ”Together Forever” (M. Sweet) – 4:03
# ”First Love” (M. Sweet) – 5:43 
# ”The Rock That Makes Me Roll” (M. Sweet) – 4:56 
# ”Reach Out” (M. Sweet, R. Sweet) – 5:21 
# ”(Waiting For) A Love That’s Real” (M. Sweet) – 4:36 
# ”Together as One” (M. Sweet) – 5:01 
# ”Surrender” (M. Sweet) – 4:28 
# ”Battle Hymn of the Republic” (Julia Ward Howe, M. Sweet) – 2:36

## Saavutukset
### RIAA:n sertifikaatit

## Singlet

## Tekijät

### Stryper

* Michael Sweet – laulu, kitara
* Robert Sweet – rummut
* Tim Gaines – basso, koskettimet, piano, taustalaulu
* Oz Fox – kitara, laulu

### Muut muusikot

* Christopher Currell – synclavier, kitara
* John Van Tongeren – basso, koskettimet, piano

## Lähteet

 

## Aiheesta muualla
*Albumin arvio Allmusic-sivustolla 
* 
*
GDI

**GDI** voi tarkoittaa seuraavia:
* Gender-related Development Index, Yhdistyneiden kansakuntien kehityksen indeksiä
* Graphics Device Interface, Microsoft Windowsin grafiikkarajapinta
* Global Defense Initiative, fiktiivinen järjestö *Command&Conquer*-pelisarjassa
* Gasoline Direct Injection, Mitsubishin kehittämä suoraruiskutteinen bensiinimoottori.
Edmund Morgan

**Edmund Sears Morgan** (17. tammikuuta 1916 – 8. heinäkuuta 2013) oli yhdysvaltalainen historioitsija. Hän loi merkittävän julkaisu-uran ja sai Pulitzer-palkinnon vuonna 2006.

Minneapolisissa syntynyt Morgan opiskeli Belmont Hill Schoolissa ja Harvardin yliopistossa. Jälkimmäisessä häntä opetti itsekin Pulitzer-palkittu professori Perry Miller.

Morgan opetti vuosina 1945–1946 Chicagon ja sen jälkeen vuoteen 1955 Brownin yliopistossa. Vuonna 1955 hänestä tuli Yalen yliopiston professori. Hänet tunnetaan Yhdysvaltain historiaa käsittelevästä tutkimuksesta.

## Julkaisut
**Virginians at Home: Family Life in the Eighteenth Century* (1952)
**The Stamp Act Crisis: Prologue to Revolution* (1953)
**The Birth of the Republic, 1763–89* (1956) 
**The Puritan Dilemma: The Story of John Winthrop* (1958) 
**The American Revolution: A Review of Changing Interpretations* (1958)
**The Mirror of the Indian* (1958) 
**Prologue to the Revolution: Sources and Documents on the Stamp Act Crisis, 1764–1766* (1959) 
**The National Experience: A History of the United States* (1963) 
**Visible Saints: The History of a Puritan Idea* (1963) 
**The Founding of Massachusetts: Historians and the Sources* (1964) 
**The American Revolution: Two Centuries of Interpretation* (1965) 
**Puritan Political Ideas, 1558–1794* (1965) 
**The Diary of Michael Wigglesworth, 1653–1657: The Conscience of a Puritan* (1965)
**The Puritan Family* (1966) 
**Roger Williams: The Church and the State* (1967) 
**So What about History?* (1969) 
**American Slavery, American Freedom: The Ordeal of Colonial Virginia* (1975) 
**The Meaning of Independence: John Adams, George Washington, and Thomas Jefferson* (1976)
**The Genius of George Washington* (1980) 
**The Gentle Puritan: A Life of Ezra Stiles, 1727–1795* (1984) 
**Inventing the People: The Rise of Popular Sovereignty in England and America* (1988) 
**Benjamin Franklin* (2002)
**The Genuine Article: A Historian Looks at Early America* (2004)

## Lähteet
Bruce Gordon

**Bruce Gordon** (1. helmikuuta 1916 Fitchburg, Massachusetts – 20. tammikuuta 2011 Santa Fe, New Mexico) oli yhdysvaltalainen näyttelijä. Hän tuli tunnetuksi Frank Nittin roolistaan vuosina 1959–1963 esitetyssä televisiosarjassa *The Untouchables*. Hän esiintyi myös Marxin veljesten elokuvassa *[[Sardiinimysteerio]]* (1949).

## Lähteet

## Aiheesta muualla
*
Denham Harman

**Denham Harman** (14. helmikuuta 1916 San Francisco, Kalifornia, Yhdysvallat – 25. marraskuuta 2014 Omaha, Nebraska, Yhdysvallat) oli yhdysvaltalainen biogerontologi ja Nebraskan yliopiston professori. Hän esitti ensimmäisenä niin kutsutun vapaa radikaali -teorian 1950-luvulla. Hän perusti vuonna 1970 American Aging Associationin, jonka johtajana hän toimi vuoteen 1993.

## Lähteet
Frank Crean

**Francis Daniel ”Frank” Crean** (28. helmikuuta 1916 &ndash; 2. joulukuuta 2008) oli australialainen Australian työväenpuoluetta edustava poliitikko. Hän istui Australian parlamentissa vuosina 1951–1977 ja oli ulkomaankauppaministerinä Gough Whitlamin hallituksessa vuosina 1972–1975. Hän toimi vuonna 1975 Australian varapääministerinä ja Australian työväenpuolueen varapuoluejohtajana. 

## Lähteet
In God We Trust (Stryperin albumi)

**In God We Trust** on kristillisen metalliyhtye Stryperin viides julkaisu ja neljäs kokopitkä albumi, joka julkaistiin vuonna 1988. Rajumman *[[To Hell with the Devil]]in* jälkeen yhtye päätti jatkaa popmaisemmalla ja radioystävällisemmällä linjalla, minkä seurauksena monet arvostelijat pitävät levyä liian kaupallisena ja ylituotettuna. Viileästä vastaanotosta huolimatta *In God We Trust* sai silti kultaa, myyden yli puoli miljoonaa levyä.

Basisti Tim Gaines ei osallistunut levyn tekemiseen, mutta soitti yhtyeessä *In God We Trust* -kiertueella.

## Kappalelista
Kappaleet kirjoittanut Michael Sweet, paitsi missä merkitty.

# "In God We Trust" (Michael Sweet, Robert Sweet) – 3:56 
# "Always There for You" – 4:09 
# "Keep the Fire Burning" – 3:35 
# "I Believe in You" – 3:17 
# "The Writing's on the Wall" – 4:19 
# "It's Up 2 U" – 3:51 
# "The World of You and I" – 3:45 
# "Come to the Everlife" – 4:09 
# "Lonely" – 4:09 
# "The Reign" – 2:50

## Saavutukset
### RIAA:n sertifikaatit

## Singlet

## Tekijät

### Stryper

* Michael Sweet - laulu, kitara, akustinen kitara
* Robert Sweet - rummut
* Oz Fox - kitara, taustalaulu
* Brad Cobb - bassokitara

### Muut muusikot

* Billy Meyers - koskettimet
* John Van Tongeren - koskettimet
* Steve Croes - synclavier

## Arvostelut
* All Music Guide 
* Jesus Freak Hideout 

## Lähteet

## Aiheesta muualla
* 
*
Juhani Tuomola

**Juhani Olavi Tuomola** (s. 3. kesäkuuta 1942 Turku) on entinen suomalainen kiekonheittäjä.

Tuomola osallistui Kalevan kisoihin 30 kertaa vuosina 1965–1994. Kuuden parhaan joukkoon hän sijoittui 18 kertaa ja mitaleille 12 kertaa. Yleensä hänen edelleen sijoittuivat Markku Tuokko ja Pentti Kahma ja myöhemmin Tuokko ja Ari Huumonen. Kajaanin Kalevan kisoissa 1984 pahimmat kilpakumppanit olivat kuitenkin poissa ja 42-vuotias Tuomola voitti uransa ainoan SM-kullan. Hopealle hänen jälkeensä sijoittui myös 42-vuotias Risto Myyrä. Tuomolan kultamitali jäi hänen viimeiseksi SM-mitalikseen, mutta Kalevan kisoihin hän osallistui vielä kymmenen vuoden ajan. Tuomola oli kiekonheiton vanhin SM-voittaja vuoteen 2004 asti, kun Pertti Hynni voitti Suomen mestaruuden. 

Tuomola oli siviiliammatiltaan poliisi ja hän kilpaili myös poliisien arvokilpailuissa, voittaen muun muassa EM-kultaa 1974 Berliinissä. Yleisurheilun EM-kisoihin hän osallistui kahdesti (1974 ja 1978).

Tuomola edusti urallaan Turun Rientoa ja Helsingin Poliisi-Voimailijoita.

## Saavutuksia
;EM-kisat
*Rooma 1974 15:s
*Praha 1978 karsiutui

;Kalevan kisat
*kultaa 1984
*hopeaa 1972, 1978, 1983
*pronssia 1973, 1974, 1975, 1976, 1977, 1979, 1980, 1982
*osanottajana 30 kertaa 1965–1994

;Ennätys
* kiekonheitto 63,68 (1976)
* kiekonheitossa 14 kesänä yli 60 metriä, yli 50 metriä vuosina 1964–1993

## Lähteet
* 
* 

### Viitteet

## Aiheesta muualla
*
Against the Law

**Against the Law** on kristillisen metalliyhtye Stryperin kuudes julkaisu, ja viides kokopitkä albumi, joka julkaistiin vuonna 1990.

## Äänitys
Tämä albumi oli yhtyeen jyrkkä muutos niin musiikillisesti kuin visuaalisestikin. Keltamustat esiintymisasut olivat poissa, samoin kuin rohkeat evankeliset sanoitukset ja logosta tuttu teksti "Jesaja 53:5". Tilalle olivat tulleet nahka-asut, ja sanoitukset keskittyivät enemmän rock'n'rolliin ja ihmissuhteisiin, vaikkakin kristillisestä näkökulmasta. Arvostelijat pitivät albumia yhtyeen vahvimpana julkaisuna siihen mennessä, mutta moni Stryperin kristityistä ihailijoista tunsi tulleensa petetyksi tämän yllättävän muodonmuutoksen vuoksi, ja moni heistä syytti Stryperia itsensä myymisestä ja uuden viestin kautta laajemman kuulijakunnan tavoittelemisesta. Tuloksena oli, että *Against the Law* myi huonosti verrattuna yhtyeen aiempiin platina- ja kultalevyihin. 

Albumin ilmestymisen aikoihin metallimusiikki oli menettämässä suosiotaan valtavirrassa, koska nouseva grunge-suuntaus alkoi tehdä kaupallisemmasta metallista epäsuosittua. Metallimusiikin underground-aikakausi oli alkamassa, ja monet suuntauksen harrastajista alkoivat katsoa alaspäin koreaa ulkonäköä korostavia pop metal -yhtyeitä. Tyylimuutoksellaan Stryper virkaveljineen yritti epätoivoisesti pelastaa suosiotaan:

Vuotta myöhemmin ilmestyneen *[[Can't Stop the Rock]]* -kokoelmalevyn jälkeen Stryperin menestys laantui, ja yhtye hajosi 1992.

"Shining Star" on heavy metal -cover klassisesta Earth, Wind and Firen kappaleesta. 

*Against the Lawin* rajoitettu painos sisältää Stryperin 14 minuuttia kestävän haastattelun, jossa yhtye selittää jyrkkää ulkonäkönsä ja musiikkityylinsä muutosta.

## Kappaleluettelo

Kappaleet kirjoittanut Michael Sweet, paitsi missä merkitty.

# "Against the Law" – 3:49 
# "Two Time Woman" – 3:40 
# "Rock the People" – 3:34 
# "Two Bodies (One Mind, One Soul)" – 5:17 
# "Not That Kind of Guy" – 3:59 
# "Shining Star" (Bailey, Dunn, White) – 4:22 
# "Ordinary Man" – 3:51 
# "Lady" – 4:53 
# "Caught in the Middle" – 3:48 
# "All for One" – 4:31 
# "Rock the Hell Out of You" – 3:35 

## Tekijät

### Stryper

* Michael Sweet - laulu, kitara, akustinen kitara
* Robert Sweet - rummut
* Oz Fox - kitara, taustalaulu
* Tim Gaines - bassokitara

### Muut muusikot

* Randy "The Emperor" Jackson - bassokitara
* John Purcell - kosketinsoittimet
* Jeff Scott Soto - taustalaulu
* Brent Jeffers - rummut, kosketinsoittimet
* Tom Werman - lyömäsoittimet

### Tuotanto

* Tom Werman - tuottaja
* Eddie Delena - teknikko, miksaaja 
* Michael Bosley - apulaisteknikko
* Lawrence Ethan - apulaisteknikko
* Buzz Morrows - apulaisteknikko, apulaismiksaaja
* Rudy Tuesday - art direction, suunnittelu
* Patrick Pending - art direction 
* David Perry - valokuvaus, valokuvien vedostus 
* Ed Colver - valokuvaus 
*Neil Zlozower - valokuvaus
* Jeannine Pinkerton - latominen
* Kyle Tucy Sweet - meikki 
* Fleur Thiemeyer - vaatteet/puvut

## Lähteet

## Aiheesta muualla
*Albumin arvostelu Allmusi-sivustolla 
* 
*
Merzario

**Merzario** oli Arturo Merzarion perustama italialainen Formula 1 -talli. Merzario toimi myös tallin pääsuunnittelijana ja kuljettajana. 

Talli oli mukana MM-sarjassa kausilla  ja , mutta Merzarion autoa ei nähty kertaakaan maalissa. Kaudella 1979 tuloksena oli lähes aina karsiutuminen kilpailusta. Myös Alberto Colombo ja Gianfranco Brancatelli kokeilivat Merzarion autoa heikolla menestyksellä.

F1-kokeilun jälkeen Merzario nähtiin vielä F2-sarjassa sen lopettamisvuoteen (1984) saakka.

## Formula 1 -tulokset

## Huomioita

## Lähteet
Thescelosaurus

**Thescelosaurus** ("ihastuttava lisko") oli aiemmin Hypsilophodontidae-heimoon lueteltu dinosaurus. Se eli liitukauden lopulla 77–65 miljoonaa vuotta sitten, mutta varmat *Thescelosaurus*-jäännökset tunnetaan vain myöhäisen Maastrichtian-ajan kerrostumista. Kasveja ravintonaan käyttänyt *Thescelosaurus* kasvoi jopa 4 metriä pitkäksi ja 300 kg painavaksi, joten se oli yksi heimonsa suurimmista jäsenistä. Sen fossiileja on löydetty Yhdysvaltojen Wyomingista, Montanasta, Coloradosta ja Etelä-Dakotasta sekä Kanadan Albertasta ja Saskatchewanista.

Ensimmäisen *Thescelosauruksen* fossiilin löysivät paleontologit John Bell Hatcher ja William H. Utterback vuonna 1891 Yhdysvaltojen Wyomingista. Suurin osa luurangosta oli säilynyt päätä ja kaulaa lukuun ottamatta, jotka olivat hävinneet eroosion myötä. Charles Gilmore nimesi sen 22 vuotta myöhemmin vuonna 1913.

*Thescelosauruksen* lähimpiä sukulaisia olivat *[[Parksosaurus]]* ja *[[Bugenasaura]]*, jotka aluksi luokiteltiin uusiksi *Thescelosaurus*-lajeiksi.

## Ruumiinrakenne
Raskasrakenteinen *Thescelosaurus* oli kaksijalkainen, mutta saattoi liikkua myös neljällä raajalla. Pää oli pitkä ja matala, toisin kuin monilla sukulaisistaan. Sillä oli lyhyet viisisormiset eturaajat, nelivarpaiset takaraajat ja jänteiden tukema pitkä häntä. Koska reisiluu oli pidempi kuin sääriluu, toisin kuin esimerkiksi *[[Hypsilophodon]]illa*, *Thescelosaurus* oli luultavasti hitaampi kuin muut hypsilophodontit. *Thescelosauruksella* kuitenkin oli kevyt panssarointi, joka suojasi sitä jonkin verran saalistavilta teropodeilta.

Samoista kerrostumista kuin *Thescelosaurus* on löydetty muita samaan heimoon kuuluneita dinosauruksia. Sen levinneisyysalueilla tavattiin myös sorsa-, kilpi-, paksupää-, ja sarvikuonoliskoja sekä niitä saalistaneita teropodeja.

## Fossiloitunut sydän
Vuonna 1993 löydettiin Etelä-Dakotasta ainutlaatuinen 66 miljoonaa vuotta vanha *Thescelosauruksen* fossiili, jossa oli säilynyt kivettynyt sydän. Fossiili on nykyään näytteillä Pohjois-Carolinan luonnontieteellisessä museossa. "Willoksi" kutsuttu dinosauruksen fossiili kuvattiin tietokonetomografiassa vuonna 2000, jolloin paljastui, että sydän oli nelikammioinen ja sisälsi yhden aortan. Rakenteeltaan sydän muistutti enemmän nisäkkään tai linnun kuin matelijan sydäntä, joten se tukee teoriaa dinosaurusten tasalämpöisyydestä. Joidenkin tutkijoiden mielestä tämä "sydän" on vain kivettyneitä mineraaleja. Se, kumpaa sukupuolta Willo on, ei tiedetä.

## Aiheesta muualla
*Willo, the Dinosaur with a Heart  Pohjois-Carolinan luonnontieteellisen museon Willosta kertova sivu (englanniksi)
Jani Uhlenius hauskimmillaan

**Jani Uhlenius hauskimmillaan** on vuonna 2005 julkaistu Jani Uhleniuksen kokoelmalevy.

## Kappaleet
# Jani Uhlenius: Saxofoonin laulu (2:01)
# UHO-Trio: Royal Garden Blues (3:28)
# Anna Järvenpää: Rakkaus lämmittää (Kyllä lempi lämmittää) (3:03)
# M.A.Numminen: Minä laulan vaikka sataa (3:15)
# Jani Uhlenius: Bimbambulla (2:17)
# M.A.Numminen: Tennessee-valssi (2:58)
# Jani Uhlenius: Vanhan kartanon kehräävä rukki (2:22)
# M.A.Numminen: Joku vei naiseni (3:28)
# M.A.Numminen: Wenn ein Stern vom Himmel fällt (3:30)
# Jani Uhlenius: Some of These Days (2:53)
# M.A.Numminen: Jeepers Creepers (3:04)
# Jani Uhlenius: Joulurauhaa (2:17)
# M.A.Numminen: Sången om Bengt (2:41)
# Jani Uhlenius: Janita (2:11)
# Jani Uhlenius: Dinah (2:14)
# UHO-Trio: Down by the Riverside (3:20)
# Palermo Boogie Gang: Tea Time Boogie (2:30)
# Jani Uhlenius: El Cumbanchero (2:19)
# Uusrahvaanomainen Tango-orkesteri: Nuoruuden paratiisi (3:34)
# Rauli Badding Somerjoki: Kauas pilvet karkaavat (Pilvet karkaa, niin minäkin) (2:43)
Amerikanlammas

**Amerikanlammas** eli **paksusarvilammas** (*Ovis canadensis*) on pohjoisamerikkalainen villilammaslaji. Laji  on tullut Siperiasta Pohjois-Amerikkaan jo yli 100&nbsp;000 vuotta sitten. 

## Tuntomerkit
Amerikanlampaan karvoitus on ruskeasta vaaleankeltaiseen, mutta turpa, peräpeili, vatsa ja takajalkojen takasivut vaaleammat ja häntä on tumma. Sarvet ovat paksut, ne kiertyvät ympyräksi ja  voivat painaa 6–15&nbsp;kg eli 8–12 prosenttia koko eläimen painosta. Naaraalla sarvet ovat aina suoremmat ja lyhyemmät kuin uroksella. Sarvet alkavat kasvaa vasta noin kahden kuukauden ikäisenä, vaikka karitsan luutappien aiheet voi erottaa jo aikaisemmin ja ne kasvavat koko eläimen eliniän ajan.

Uroksen pituus on 160–195 senttiä, säkäkorkeus 90–105 senttiä ja paino 57–135 kiloa. Naaraan pituus 128–158 senttiä, säkäkorkeus 75–90 senttiä ja paino 34–72 kiloa. Paksusarvilampaan hännän pituus on 7–15 senttiä.

Amerikanlampaan keskimääräinen elinikä on 9 vuotta, mutta ne voivat elää jopa 24-vuotiaiksi.

## Levinneisyys
Amerikanlampaat elävät vuoristoissa ja aavikoilla. Ennen laji oli levinnyt laajemmalle, mutta nykyisin sitä on jäljellä vain hajanaisina populaationa Kanadassa Brittiläisen Kolumbian ja Albertan provinsseissa, Yhdysvaltain länsiosissa ja Pohjois-Meksikossa. Uusia kantoja on istutettu erityisesti Washingtoniin, Oregonin, Pohjois- ja Etelä-Dakotan sekä Uuden Meksikon osavaltioihin. Pohjois-Amerikan pohjoisosissa amerikanlampaan korvaa alaskanlammas.

Kesän amerikanlammas viettää noin 3000 metrin korkeudessa, mutta Sierra Nevadassa se kiipeää jopa 4500 metrin korkeudessa olevilla rinteillä. Talvella lampaat laskeutuvat metsäisille seuduille 800–1600 metrin korkeuteen.

## Ravinto
Amerikanlammas on kasvinsyöjä. Kesät lampaat viettävät korkeilla laidunmailla syöden heinäkasveja ja ruohoja ja keräävät mahdollisimman paljon kalsiumia ja fosforia talven varalle. Amerikanlammas voi syödä myös lupiinia ja pärskäjuurta toisin kuin muut kasvinsyöjät, joille ne ovat myrkyllisiä. Juolavehnää ja natoja se karttaa. Suolakiviä ne nuolevat mielellään, sillä amerikanlampaat tarvitsevat kivennäissuoloja. Juomaveden ne saavat puroista, joita vuoristossa on runsaasti.

Amerikanlammas märehtii ja lepää päivän aikana 4–5 kertaa omissa lepokuopissaan, jotka se merkitsee virtsallaan jokaisella käynnillään. Lepokuoppansa se kaivaa noin 30 senttiä syväksi ja metrin pitkäksi sekä nukkuu siellä yönsä.

Talvella amerikanlampaat yrittävät löytää syötävää lumen alta kaivamalla sitä sorkallaan. Jos lunta on paljon, ne etsivät tuulten paljaiksi tai ohutlumisiksi lakaisemia paikkoja. Amerikanlammas ei selviydy paikoissa, joilla saattaa pyryttää lunta pari metriä vuodessa. Talvisin lampaat menevät märehtimään puiden suojaan.

## Lähteet
*Vuoristot, eläinten maailma, Valitut palat, 1992, s.147–166, 

### Viitteet
Ogre (vuoriryhmä)

**Ogre** on jyrkkien ja terävien kallionhuippujen muodostama ryhmä Karakorum-vuoriston Panmah Muztaghin osassa, Pakistanissa.
Huiput sijaitsevat Latok-huippujen muodostaman ryhmän länsipuolella, Choktoin jäävirran päädyssä. Ogre-ryhmästä länteen sijaitsee yksi Karakorumin pääjäätiköistä, Biafon jäävirta.

Ogren ryhmään kuuluu kaksi päähuippua:
*The Ogre, 7&nbsp;285&nbsp;m, jonne on kiivetty vain kaksi kertaa vuosina 1977 ja 2001
*Ogre II, 6&nbsp;969&nbsp;m

Muita mainittavia Ogre-ryhmän huippuja:
*Choktoi Spire, 5&nbsp;900&nbsp;m, jonka todennäköiset ensimmäiset kävijät olivat kanadalaiset Jon Walsh ja Jeff Relph, 5. heinäkuuta 2006

## Lähteet
Vera Kiiskinen

**Vera Kiiskinen** (s. 17. marraskuuta 1970 Helsinki) on suomalainen näyttelijä.

## Ura

Hän on näytellyt elo­kuvissa *[[Pikkusisar|Pikku­sisar]]* ja *Enkeli tulessa* sekä sarjassa *[[Irtiottoja]]*.

Vera Kiiskinen esittää Elina Koskelaa Timo Koivusalon elo­kuvissa *[[Täällä Pohjantähden alla (vuoden 2009 elokuva)|Täällä Pohjan­tähden alla]]* ja *[[Täällä Pohjantähden alla II]]*.

Hän ääni­näytteli Martta Koskisen roolin dokumentti­elo­kuvassa ''Ompelijatar'' vuonna 2015.

## Filmografia

Lähde: 

Lähde: 

## Lähteet

## Aiheesta muualla

* Kiiskinen Vera *Ilona*. Teatterin tiedotus­keskus.
Keksimonsteri

**Keksimonsteri** () on nukkehahmo lasten televisiosarjasta ''Seesamtie'' (). Keksimonsterin tunnistaa sinisen värisestä karvasta ja kieroista silmistä. Eniten Keksimonsteri tunnetaan mahtavasta syömishalustaan ja "Om nom nom nom" -syömisäänestään.

Frank Oz toimii hahmon esittäjänä sarjassa.

## Lähteet
Jemanželinsk

**Jemanželinsk** () on Venäjän kaupunki Tšeljabinskin alueella, Ural-vuorten eteläosassa ja itäpuolella, noin 50&nbsp;km Tšeljabinskista etelään.

## Historia
Kaupunki perustettiin kasakkakylänä vuonna 1770 ja se on tunnettu *Jemanželinskaja*n stanitsana vuodesta 1866 lähtien. Vuosina 1930–1931 paikkakunnalle perustettiin hiilikaivos. Kaupunkistatuksen se sai 25. syyskuuta 1951.

Vuoden 1989 väestönlaskennassa paikkakunnalla oli 31&nbsp;153 asukasta, joten väestömäärä on vähenemässä.
NBA:n tähdistöviikonloppu

**NBA:n tähdistöviikonloppu** () on koripallosarja NBA:n joka helmikuu järjestämä tapahtuma, joka koostuu useista erilaisista koripalloon liittyvistä tapahtumista. Näistä tärkein on sunnuntain .

## Viikonlopun tapahtumat
### Perjantai
* Julkisuuden henkilöiden tähdistöottelu (Celebrity All-Star Game)
* Nousevien tähtien ottelu
* NBA:n kehityssarjan Dream Factory Friday Night

### Lauantai
* NBA:n kehityssarjan tähdistöottelu
* 
* 
* Skills Challenge

### Sunnuntai
* 

## Aiheesta muualla

* Tähdistöviikonloppu NBA:n sivustolla
Beggars Banquet

**Beggars Banquet** on brittiläisen rockyhtyeen The Rolling Stonesin joulukuussa 1968 julkaistu albumi. 
Albumilla yhtye palasi sille perinteisempään rhythm and blues -musiikkiin edellisen albumin *[[Their Satanic Majesties Request]]in* psykedeelisten vaikutteiden jälkeen. Paluusta musiikillisille juurille vihjasi tosin jo alkukesästä julkaistu single "Jumpin' Jack Flash", joka nousi listaykköseksi Britanniassa.
Albumi oli ensimmäinen, jonka tuotti Jimmy Miller, ja samalla se jäi viimeiseksi, jolla kitaristi Brian Jones oli kunnolla mukana.

*Beggars Banquetin* tunnetuin kappale on avausraita "Sympathy for the Devil". Myös kakkospuolen aloittava "Street Fighting Man" luetaan yhtyeen klassikoihin.

Joulukuun 10.–11. päivä 1968 yhtye kuvasi The Rolling Stones Rock and Roll Circus -konserttielokuvan yhdessä muiden huippuartistien kanssa tarkoituksenaan promovoida uutta albumia. Yhtye kuitenkin hyllytti elokuvan, ja se julkaistiin vasta vuonna 1996. 

Levyn alkuperäistä Barry Feinsteinin suunnittelemaa kansikuvaa, jossa oli kuvattuna WC, jonka seinillä on kirjoitusta, ei aikoinaan hyväksytty levy-yhtiössä (ks. ylin kuva). Siksi albumi julkaistiin alun perin sovinnaisemmalla kannella varustettuna (ks. muut kannet; alempi kuva).
Idea korvaavaan kansikuvaan tuli The Beatlesin *[[The Beatles (albumi)|nimikkoalbumista]]*, joka oli julkaistu vain pari viikkoa ennen *Beggars Banquetia*. Alkuperäisellä kansikuvalla varustettuna albumi julkaistiin vasta vuonna 1984, jolloin siitä ilmestyi ensimmäinen cd-versio.

Vuonna 2003 Rolling Stone -lehti valitsi albumin kaikkien aikojen top 500 -albumilistallaan sijalle 57.

## Kappaleet
*Kaikki kappaleet kirjoittaneet Mick Jagger ja Keith Richards, ellei toisin mainita.

**A-puoli**
#  
#  
# 
#  
#  
**B-puoli**
#  
# 
#   
#  
# 

## Kokoonpano
### The Rolling Stones
*Mick Jagger &ndash; laulu, taustalaulu, huuliharppu 
*Keith Richards &ndash; akustinen ja sähkökitara, basso, laulu 
*Brian Jones &ndash; akustinen slide-kitara, sitar, tamboura, mellotron, huuliharppu 
*Charlie Watts &ndash; rummut, lyömäsoittimet 
*Bill Wyman &ndash; basso, taustalaulu, lyömäsoittimet 
### Vierailijat
*Rocky Dijon &ndash; congarummut 
*Rik Grech &ndash; viulu 
*Nicky Hopkins &ndash; piano 
*Dave Mason &ndash; mellotron, shehani 
*Jimmy Miller &ndash; taustalaulu 
*Marianne Faithfull &ndash; taustalaulu 
*Anita Pallenberg &ndash; taustalaulu 
*Watts Street Gospel Choir &ndash; taustalaulu 

### Tuotanto
* Jimmy Miller &ndash; tuottaja
* Tom Wilkes &ndash; alkuperäinen suunnittelu
* Michael Joseph &ndash; sisäkannen kuva
* Barry Feinstein &ndash; etu- ja takakannen kuvat

## Arvostelut
* Allmusic () 
* Blender () 

## Lähteet
Ben Chaplin

**Ben Chaplin** (syntymänimeltään **Benedict John Greenwood**, 31. heinäkuuta 1970 Lontoo) on englantilainen elokuva- ja teatterinäyttelijä. 

Chaplin valmistui Guildhall School of Music and Drama -koulusta. Hän tuli laajempaan tietoisuuteen Matthew Malonen roolissa BBC:n televisiosarjan *[[Kaksi miestä ja blondi]]* ensimmäiseltä tuotantokaudelta. Jätettyään sarjan hän on näytellyt muun muassa elokuvissa *[[Veteen piirretty viiva (elokuva)|Veteen piirretty viiva]]*, *[[Birthday Girl: unohtumaton yllätys]]*, *[[Numeromurha]]* ja *[[Cinderella – Tuhkimon tarina]]*  sekä televisiosarjoissa *[[Mad Dogs]]* ja *[[Maailma vailla loppua (minisarja)|Maailma vailla loppua]]*.

## Aiheesta muualla
*
Khiru

**Khiru** tai *chiru* eli *orongo* (*Pantholops hodgsonii*) on aasialainen sorkkaeläinlaji. Sen luontainen elinalue on Tiibetin alueella Kiinassa. Khiru oli yksi Pekingin vuoden 2008 olympialaisten viidestä maskotista.

## Koko, elintavat
Khirun pituus on 120–170 senttiä, korkeus 80–100 senttiä ja paino 35-50 kiloa. Sen sarvien pituus on 60–70 senttiä. Khirut suojautuvat myrskyiltä ja lumipyryiltä kuoppiin kaivautumalla. Tarkkanäköisenä khiru huomaa vaaran jo kilometrien päästä.
Khirut elävät jopa 200 yksilön laumoina, urokset ja naaraat erillään. Eri sukupuolet kohtaavat paritteluaikana marras-joulukuussa. Kantoaika on 6 kuukautta.

## Lähteet
Eeva Poranen

**Eeva Poranen** (s. 1968 Espoo) on suomalainen kirjailija ja valokuvaaja.

## Elämä ja ura

Poranen on opettanut englantia presidentin turvamiehille Mäntyniemessä ja italian kieltä työväenopistossa. Hän tekee käännöstöitä italian kielestä suomeen ja pyörittää matkailu- ja konsulttiyrityksiä.
Poranen aloitti  vastakeskustelun Berlusconin hyökkäyksille suomalaista ruokaa vastaan.
Hän asuu perheineen Espoon Nuottalahdessa.

## Tuotanto
Poranen on kahden lapsen äiti, joka on kirjoittanut toisesta lapsestaan kirjan. Autistisesta Miro-pojasta kirjoitettu kirja *Miro ja meri* (2007), hänen esikoisteoksensa, on ensimmäinen suomalainen kuvaus siitä, mitä autistisen lapsen vanhemmat joutuvat kokemaan.

Samassa yhteydessä Poranen esitteli valokuvakokoelman, joka kuvaa autistisen lapsen maailmaa. 
Jo tämän kirjan perusteella Porasta on alettu pitää omaperäisenä taiteilijana niin kirjailijana kuin valokuvaajanakin.

Porasen tuotanto on lyhyessä ajassa herättänyt paljon julkista keskustelua ja omakustannekirjasta on otettu jo uusia painoksia. Porasen teoksen ilmestymisen jälkeen isot kustantajat ovat tuoneet markkinoille monia autismista kertovia käännösteoksia. Hänellä on työn alla matkakertomus, jossa hänen poikansa Miro on jälleen pääosassa.

Poranen haluaa lisätä ihmisten ymmärrystä ja suvaitsevaisuutta autismiin: "Olisi tärkeää ymmärtää, että autistiset eivät kärsi erilaisuudestaan. He ovat ylpeitä siitä, mitä ovat."

## Valokuvanäyttelyt

Porasen valokuvissa toistuu samat kaksi elementtiä: horisontissa häämöttävä meri ja pieni poika, joka tuijottaa kaukaisuuteen mietteisiinsä vaipuneena. Yhdessäkään kuvassa ei näy pojan kasvoja.

Porasella on ollut useita näyttelyitä Espoossa ja Helsingissä, muun muassa Lastenlinnassa ja erilaisissa kulttuurikeskuksissa.

## Lähteet

## Aiheesta muualla
*Autismi- ja Aspergerliitto
*YLE TV2 Inhimillinen tekijä
V Is for Vagina

**”V” Is for Vagina** on yhdysvaltalaisen Pusciferin esikoisstudioalbumi, joka julkaistiin 30. lokakuuta 2007.

## Kappaleet
# 
# 
# 
# 
# 
# 
# 
# 
# 
# 

## Arvostelut
* *[[AllMusic]]*: 
* *[[Desibeli.net]]*: 
* *[[Imperiumi (verkkosivusto)|Imperiumi]]*: 7½/10
* *[[Metacritic]]*: 60/100
* *[[Rolling Stone]]*: 
* *[[Rumba (lehti)|Rumba]]*: *suopea*
* *[[Soundi]]*: 

## Lähteet
Favonius

**Favonius** (< , ”lämmittää” tai ”suosia”) oli roomalaisten nimitys suotuisalle länsituulelle. Leppeät länsituulet enteilivät kevään tuloa, ja keväisin Alppien pohjoisrinteillä puhaltava lämmin Föhn-tuuli on mahdollisesti saanut nimensä Favoniukselta. 

Favonius oli yksi neljästä pääilmansuunnasta puhaltavasta tuulesta (”Vetus Venti”) muiden  Aioloksen ja Auroran poikien kanssa: Aquilon, Vulturnus ja Auster. Hänet liitettiin kevään tuloon ja kasvien itämiseen. Favoniuksen vastinee kreikkalaisessa mytologiassa oli Zefyros.

## Lähteet
*Castrén, Paavo ja Pietilä-Castrén, Leena: Antiikin käsikirja. Otava, 2000. .
### Viitteet
Gnesin-musiikkiakatemia

**Gnesin-musiikkiakatemia**  eli **Gnesin-instituutti** (, "Gnesineille nimetty Venäjän musiikkiakatemia") on Venäjän valtion maineikas musiikkikorkeakoulu Moskovassa.

## Historia
Sisarukset Jelena, Jevgenija ja Marija Gnesina perustivat yksityisen musiikkioppilaitoksen ("Музыкальное училище Е. и М. Гнесиных") vuonna 1895. Vuonna 1920 koulu jaettiin musiikin perusopetuksen ja edistyneemmän opetuksen yksiköihin. Vuonna 1944 nimeksi tuli "Gnesinien valtiollinen musiikillis-pedagoginen instituutti" ("Государственного музыкально-педагогического института имени Гнесиных"), ja vuonna  1946 koulu tarjosi täyden kymmenvuotisen peruskoulutuksen. Koulun nimi muuttui nykyiseksi "Gnesinien venäläiseksi musiikkiakatemiaksi" ("Российская Академия музыки имени Гнесиных") vuonna  1992 .

## Organisaatio
Nykyisin instituutti tarjoaa neljä koulutustasoa: alkeisopinnot, täysi 10-vuotinen peruskoulu, korkeakoulu ja akatemiataso jatko-opintoja varten. Koulussa voi suorittaa kandidaatin- ja maisterintutkinnon ja musiikin ammattitutkintoja useilla aloilla, kuten eri orkesteri-instrumenteissa ja solistisissa aineissa, jazzissa ja kansanmusiikissa.

## Lähteet

## Aiheesta muualla
*Korkeakoulun englanninkielinen sivusto
Elias Koteas

**Elias Koteas** (s. 11. maaliskuuta 1961 Montréal, Québec, Kanada) on kanadalaissyntyinen näyttelijä.

Koteasin molemmat vanhemmat ovat kreikkalaisia ja hän puhuu itsekin kreikkaa. Hän opiskeli Vanier Collegessa Montrealissa ennen lähtöään New Yorkin American Academy of Dramatic Arts -kouluun. Valmistuttuaan Koteas osallistui New Yorkin Actors Studioon, jossa hän opiskeli näyttelemistä Ellen Burstynin ja Peter Mastersonin johdolla.

## Ura
Koteasin elokuvadebyytti oli elokuvassa *[[Joulukuun kaksi päivää]]* (1985). Koteasin merkittävimpiin rooleihin kuuluvat Casey Jones elokuvissa *[[Teini-ikäiset mutanttininjakilpikonnat (vuoden 1990 elokuva)|Teini-ikäiset mutanttininjakilpikonnat]]* ja *[[Teinimutanttininjakilpikonnat III]]*. David Cronenbergin keskustelua herättäneessä elokuvassa *[[Crash (vuoden 1996 elokuva)|Crash]]* (1996) Koteas esittää perversoitunutta jännityksenmetsästäjä Vaughania. Terrence Malickin filosofisessa sotaelokuvassa *[[Veteen piirretty viiva (elokuva)|Veteen piirretty viiva]]* (1998) Koteas esittää miehistään huolehtivaa komppanianpäällikköä, kapteeni Starosia.

## Lähteet

## Aiheesta muualla
Antti Korhonen (kirjailija)

**Antti Korhonen** (s. 1969) on suomalainen kirjailija. Hänen esikoisteoksensa, rikosromaanin Väänäsen rysäys (2007) on julkaissut tamperelainen Pilot Kustannus. Toinen dekkari nimeltään Väänänen ja Jeesushullut ilmestyi 2014. Korhonen on lisäksi kirjoittanut käsikirjoituksen lastenelokuvaan.

## Lähteet
Hashim Thaçi

**Hashim Thaçi** (s. 24. huhtikuuta 1968 Srbica, Kosovo, Serbia, Jugoslavia) on Kosovon entinen presidentti. Hän oli virassa vuosina 2016–2020. Thaçi on aiemmin toiminut Kosovon pääministerinä, ulkoministerinä, Kosovon demokraattisen puolueen (PDK) puheenjohtajana ja Kosovon vapautusarmeija UÇK:n poliittisena johtajana. 

## Tausta ja koulutus

Hashim Thaçi syntyi Broćnan kylässä (), Srbicassa (*Skenderaj*) Jugoslavian sosialistiseen liittotasavaltaan kuuluneessa Serbiassa. Srbica sijaitsee Drenican (*Drenicë*) laaksossa, joka on historiallisesti ollut albaanivastarinnan keskus. Myöhemmin Drenicasta kehittyi Kosovon vapautusarmeijan kehto 1990-luvulla.

Thaçi opiskeli filosofiaa ja historiaa Pristinan yliopistossa. Asuttuaan vuonna 1993 Sveitsissä hän liittyi poliittiseen albaanipakolaisten ryhmään. Hän ilmoittautui jatko-opiskelijaksi Zürichin yliopistoon historian ja kansainvälisten suhteiden laitokselle, mutta jätti myöhemmin opinnot kesken.

## Rikokset ja rikosepäilyt
Länsimaat pitävät Kosovon vapautusarmeijaa albaanien terroristijärjestönä ja Thaçin tekemät useat serbipoliisien ja – siviilien murhat vuosina 1992–1996 tekivät hänestä etsintäkuulutetun rikollisen. 11. heinäkuuta 1997 Pristinan tuomioistuin tuomitsi Thaçin 10 vuodeksi vankeuteen terrorismista. Myös Haagin kansainvälinen sotarikostuomioistuin tutkii Hashim Thaçin toimia UÇK:n sotilaallisena johtajana ja valmistelee syytteitä kansanmurhasta ja rikoksista ihmisyyttä vastaan.

Saksan tiedustelupalvelu Bundesnachrichtendienstin ja Bundeswehrin raportin mukaan pääministeri Thaçi, entinen pääministeri Ramush Haradinaj ja parlamenttiryhmän puheenjohtaja Xhavit Haliti ovat sotkeutuneet syvälle paikalliseen rikollisuuteen. 1990-luvun lopulla Thaçi johti koko Kosovon alueella toimivaa rikollisverkostoa, lisäksi hänellä on yhteyksiä Tšekin ja Albanian mafioihin ja hän on asioinut palkkamurhaaja 'Afrimin' kanssa, joka on murhannut ainakin 11 ihmistä.

Joulukuussa 2010 Euroopan neuvoston raportti syytti Thaçia sekaantumisesta mafiatyylisen rikollisverkostoon, joka harjoitti aseiden, huumeiden ja elinten salakuljetusta Itä-Euroopassa. Raportin mukaan Thaçin lähipiiri kuljetti vankeja sodan jälkeen rajan yli Albaniaan, jossa serbivangit murhattiin ja heidän munuaisensa myytiin elinsiirtomarkkinoille. Raportin laati Dick Martyn johtama työryhmä kaksivuotisen tutkimuksen jälkeen. Thaçin hallitus on leimannut raportin Venäjän ja Serbian mustamaalaukseksi.

Myös Guardian-sanomalehden haltuunsa saamien Naton salaisten raporttien mukaan Thaçi oli yksi maansa järjestäytyneen rikollisuuden korkeimmista päälliköistä.

## Poliittinen ura
Pristinan yliopistossa filosofiaa ja historiaa opiskellut Thaçi nousi UÇK:n johtoon maaliskuussa 1999. 17. marraskuuta 2007 pidetyissä parlamenttivaaleissa Thaçin johtama PDK sai 34 prosenttia äänistä ja julistautui vaalien voittajaksi.

Toukokuussa 2016 Thaçi osallistui Kosovon ensimmäiseen pride-kulkueeseen Pristinassa yhdessä brittiläisten ja amerikkalaisten diplomaattien kanssa.

## Lähteet

## Aiheesta muualla

*Profiili Helsingin Sanomissa
Kolmikko

**Kolmikko** eli triaali on kieliopillinen luku, jota käytetään puhuttaessa täsmälleen kolmesta esineestä tai asiasta. Kolmikko esiintyy tolomakon, lihirin, manamin ja tok-pisinin kielissä, joista viimeisessä ainoastaan pronomineissa.

Eri kieliopilliset luvut noudattavat keskinäistä järjestystä: mikäli kielessä esiintyy kolmikko, esiintyy siinä myös kaksikko, ja mikäli kielessä esiintyy kaksikko, esiintyy siinä myös monikko (Greenberg 1972). Joissakin kielissä esiintyy ainoastaan yksikkö.
Jylhämän vesivoimalaitos

**Jylhämän vesivoimalaitos** on vuonna 1951 valmistunut vesivoimalaitos, joka sijaitsee Oulujoessa Vaalan kunnan alueella Jylhämässä. 

## Rakentaminen ja teho
Jylhämän voimalaitoksen rakennustyöt aloitettiin vuonna 1946. Ykköskoneisto kytkettiin valtakunnan sähköverkkoon 19. kesäkuuta 1950. Kakkos- ja kolmoskoneistojen käyttöönoton mukana voimalaitos valmistui vuonna 1951. Voimalaitostyömaalla oli enimmillään työväkeä yli 2&nbsp;000 henkeä.

Jylhämä on Oulujärven alapuolisista voimalaitoksista Oulujärvestä laskien ensimmäinen eli se säännöstelee Oulujärven vedenkorkeutta.
Koska se on säännöstelyvoimala, sen pudotuskorkeus vaihtelee 11 ja 14 metrin välillä. Voimalaitoksessa on kolme Kaplan-turbiinia, joiden yhteinen maksimiteho on 55&nbsp;MW. Voimalan läpi menevä vesimäärä täydellä teholla on 450 kuutiota sekunnissa, ja vuotuinen sähköntuotto on noin 200&nbsp;GWh. Jylhämän voimalaitoksen omistaa Fortum Oyj.

## Lähteet

## Aiheesta muualla
* Karppinen, Terttu. 2004. Omat nimet kirjassa. Muisteluksia Jylhämästä 1950- ja 60-luvuilta. Toimittanut Matti Haataja. Kustantaja Ars Unika. Painopaikka Tornion Kirjapaino Ky, Tornio.
Väänäsen rysäys

**Väänäsen rysäys** on Antti Korhosen (s. 1969) kirjoittama dekkari, joka ilmestyi Pilot-dekkarisarjan ensimmäisenä osana syksyllä 2007. Kirja on kustannussopimuksella täyskustannettu teos, kuten muutkin Pilot-dekkarit, ja erillään Pilot-kustannusyhtiön omakustannustoiminnasta.

## Lähteet
* Pilot-kustannus Oy 

## Aiheesta muualla
* Sirkku Nyström: *Seksiä ja väkivaltaa* (kirjan arvostelu), Ruumiinkulttuuri-lehti joulukuu nro 4/2007. Kopio arvostelusta Antti Korhosen blogissa.
* Juri Nummelin: ''Kovaksikeitetty dekkari nostaa päätään - Kasvoton kostaja ja pornosekoilijat'' (kirjan arvostelu), Turun Sanomat 19.10.2007. Toimiva linkki 
* Korhosen vastine Nummelinin arvosteluun: Antti Korhonen: ''Ruumiinkulttuuri 3/2008 - Avoin kirje Juri Nummelinille'' (blogikirjoitus) Google Blogger 25.10.2008.
Otsoniterapia

**Otsoniterapia** on yleisnimitys hoitomuodolle, jossa käytetään lääkeaineena otsonikaasua. Otsonia annostellaan elimistöön joko nestemuodossa, otsonoimalla verta tai annostelemalla kaasua vaginan tai peräaukon kautta. 

Otsonia on käytetty terveydenhoidossa etenkin desinfiointimenetelmänä vielä ensimmäisen maailmansodan aikana.  Erilaisia otsoniin perustuvia hoitomuotoja on markkinoitu syöpään, AIDSiin, Alzheimerin tautiin, astmaan sekä muihin sairauksiin. Väitteisiin on suhtauduttu varauksin. Italiassa julkaistiin otsoniterapialehteä vuoteen 2014 asti.

Hoitomuotoa on käytetty erilaisiin oireisiin myös Saksassa, Kuubassa ja eräissä entisen Neuvostoliiton maissa.

## Lähteet
Cop Land

**Cop Land** on vuonna 1997 ensi-iltansa saanut yhdysvaltalainen toimintatrilleri, jonka on ohjannut James Mangold. Elokuvan pääosissa ovat Sylvester Stallone, Harvey Keitel, Ray Liotta ja Robert De Niro.

Stallone palkittiin roolistaan parhaana miesnäyttelijänä Tukholman elokuvajuhlilla.

## Juoni

*Cop Land* kertoo Freddy Heflinistä, joka toimii New Jerseyssä sijaitsevan Garrisonin kuvitteellisen pikkupaikkakunnan šeriffinä. Garrisonissa asuu paljon New Yorkissa työskenteleviä poliiseja, joiden johdossa on Ray Donlan. Freddy tottelee poliiseja minkä kerkiää, sillä hän on hiukan kateellinen heille – hänestä kun ei koskaan tullut poliisia nuoruudessa kärsityn kuulovamman vuoksi. 

Donlanin veljenpoika Murray Babitch lähtee ajamaan takaa kahta nuorta, jotka kolhivat hänen autoaan. Babitch ampuu vahingossa kolhijat, mutta Donlan lavastaa heidän kuolemansa. Freddy kuitenkin huomaa Babitchin olevan elossa, samalla kun New Yorkista saapuu poliisin sisäisen tutkinnan etsivä Moe Tilden, joka epäilee kaupungin poliisien olevan lahjottuja. Freddy ei aluksi halua uskoa koko asiaa, mutta kun hän tapaa Gary Figgisin, hän tulee toisiin aatoksiin.

## Näyttelijät

## Lähteet